钦定古今图书集成/明伦汇编/氏族典/第539卷 > 《渭南县志》 > 白彦敬
## 钦定古今图书集成/明伦汇编/氏族典/第539卷 > 《渭南县志》 > 白彦敬

按《金史白彦敬传》：“彦敬本名遥设，部罗火部族人。初
名彦恭，避睿宗讳改焉。祖屋仆根，父阿斯，仕辽为率
府率。彦敬善骑射，起家为吏，补元帅府令史，除都元
帅府知事，有功，超迁兵部郎中，迁大理卿，出为通州
防御使，改刑部侍郎。正隆六年，以彦敬为北面行营
都统。世宗即位，招彦敬，彦敬拒之。世宗密遣人乘夜”
揭榜于北京市，购以官赏，彦敬恐为人图己，遂降，以
为曷速馆节度使。不数月，召为御史大夫，往西北路
招讨司市马。还为兵部尚书，出为凤翔尹，改太原尹，
兼河北东路兵马总管，寻改河中尹。大定九年，卒于
官。